এহুদ বারাক
এহুদ বারাক (হিব্রু:אהוד ברק, আরবি: إيهود باراك, ইহুদ বারাক ; জন্ম ইহুদ ব্রগ; ১২ ফেব্রুয়ারি ১৯৪২) ইসরায়েলের সাবেক প্রধানমন্ত্রী যিনি দেশটির সামরিক ও রাজনৈতিক ক্ষেত্রে দীর্ঘকাল গুরুত্বপূর্ণ দায়িত্ব পালন করেন। ১৯৯৯ থেকে ২০০১ সাল পর্যন্ত এহুদ বারাক ইসরায়েলের প্রধানমন্ত্রী ছিলেন। প্রতিরক্ষা বাহিনীতে তিনি ৩৯ বছর কর্মরত ছিলেন এবং চিফ অব জেনারেল স্টাফের দায়িত্বও পালন করেন। এহুদ বারাক ইসরাইলি সামরিক বাহিনীর ১৪তম চিফ অব স্টাফ হিসেবে দায়িত্ব পালন করেছেন এবং ফিলিস্তিনিদের বিরুদ্ধে বেশ কয়েকটি অভিযানে নেতৃত্ব দিয়েছেন। এরপর তিনি দেশের স্বরাষ্ট্রমন্ত্রী ও পররাষ্ট্রমন্ত্রীর দায়িত্ব পালন করেন। ১৯৯৯ সালের সাধারণ নির্বাচনে বেনিয়ামিন নেতানিয়াহুকে পরাজিত করেন।